**О Б Я В Л Е Н И Е**

**ОБЛАСТНА ДИРЕКЦИЯ „ЗЕМЕДЕЛИЕ” СОФИЯ ОБЛАСТ**

На основание чл.10а, ал.2 от Закона за държавния служител, във връзка с чл.14 от Наредбата за провеждане на конкурсите и подбора при мобилност на държавни служители и Заповед № РД-04-49/16.03.2023г. на директора на Областна дирекция „Земеделие” София област

**О Б Я В Я В А:**

Конкурс за заемане на длъжността **“юрисконсулт”** в Дирекция “Административно-правна, финансово-стопанска дейност и човешки ресурси”, Областна дирекция “Земеделие” – София област.

**О П Р Е Д Е Л Я М:**

**1. Минимални и специфични изисквания за заемане на длъжността:**

Образование – висше;

Oбразователна степен – магистър;

Област на висше образование – **право;**

Минимален професионален опит – не се изисква;

***Специфични изисквания за заемане на длъжността*** : не се изискват.

***Допълнителни умения и квалификации, носещи предимство за* *кандидатите*:**

Работа в екип;

Компютърна компетентност: MS Office – MS Word, MS Excel;

Свидетелство за управление на МПС;

**Длъжността се заема по служебно правоотношение, като кандидатите следва да отговарят на условията на чл.7 от Закона за държавния служител.**

**2. Начин за провеждане на конкурса**:

1. Решаване на тест

2. Интервю

**3. Описание на длъжността:**

3.1. Оказва правна помощ на служителите в дирекцията за законосъобразно осъществяване на дейността им.

3.2. Дава тълкувания, устни и писмени консултации, съобразно действащата нормативна уредба по проблемите, по които работи.

3.3. Изготвя и парафира административните актовe, издавани от директора на областната дирекция;

3.4. Осъществява процесуално представителство на МЗм и областната дирекция;

3.5.Подготвя правни становища по проекти за нормативни актове, изпратени за съгласуване в областната дирекция;

3.6. Подготвя методики, документи за провеждане на процедури и тръжни документи;

3.7. Разглежда заявленията за достъп до обществена информация, подготвя решения и заповеди.

3.8. Участие в семинари и срещи със земеделски производители, организирани по определени теми;

3.9. Спазва правилата за здравословни и безопасни условия на труд в ОД“Земеделие“, грижи се за собствената си безопасност и безопасността на хората, които биха могли да пострадат от неговото действие или бездействие;

3.10.Спазва правилата, определени в Кодекса за поведение на служителите в държавната администрация, Устройствения правилник на Областната дирекция „Земеделие”, Етичния кодекс за поведение на служителите, ЗДОИ, ЗЗЛД и всички вътрешноведомствени документи, регламентиращи дейността на ОД “Земеделие”;

3.11. Изпълнява и други конкретно възложени задачи, свързани с длъжността.

**4. Основна заплата за длъжността – 780-1600 лв.,** съгласно Наредба за заплатите на служителите в държавната администрация.

\* Основният размер на заплатата за длъжността ще бъде определена в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**5. Необходими документи за кандидатстване**:

5.1. Заявление за участие в конкурс, съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители.

5.2. Декларация по чл.17, ал.3, т. 1 от Наредбата за провеждане на конкурсите и подбора при мобилност на държавни служители.

5.3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността;

5.4. Копия от документите, удостоверяващи продължителността на професионалния опит или придобит ранг (ако е работил като държавен служител);

5.5. Актуална автобиография;

5.5. Други документи, които са свързани с изискванията за заемането на длъжността.

Образци от заявлението за участие в конкурса и от декларацията могат да се получат в деловодството на Областна дирекция “Земеделие” – София област, бул. „Витоша” № 4, ет.6 или да се изтеглят от интернет страницата на ОД „Земеделие” София област**:** https://www.mzh.government.bg/ODZ-Sofiaoblast/bg/Obiavi.aspx

**6. Срок за подаване на документите: 27.03.2023 г. – 17.30ч.**

**7. Място за подаване на документите**: Областна дирекция “Земеделие”– София област, бул. „Витоша” № 4, ет.6 – деловодство

Кандидатите подават документите лично или чрез пълномощник, на посочения адрес. В случай на кандидатстване чрез пълномощник, се изисква да бъде попълнено пълномощното, намиращо се на последната страница на заявлението за участие в конкурса.

Допълнителна информация може да бъде получена на телефон: 02/419 70 20 и 0894 451 678 Лъчезар Консулов – мл. експерт „Човешки ресурси“

Документи може да се подават и по електронен път на e-mail: [odzg\_sfoblast@mzh.government.bg](mailto:odzg_sfoblast@mzh.government.bg). В този случай заявлението, декларациите и уведомлението, следва да бъдат подписани от кандидата с електронен подпис.

**8. Общодостъпно място, на което ще се обявяват списъци или други съобщения във връзка с конкурса:** Областна дирекция “Земеделие” – София област, гр. София, бул.„Витоша” № 4, ет.6 – информационно табло и на официалната интернет страница на Областна дирекция “Земеделие” – София област:

https://www.mzh.government.bg/ODZ-Sofiaoblast/bg/Obiavi.aspx

**АНТОНИЯ СТОИМЕНОВА** **/П/**

*Директор на*

*Областна дирекция „Земеделие”*

*София област*